เปลี่ยนพฤติกรรมการกิน
ในทุกวันคุณต้องกินอาหารครบ 3 มื้อ ในแต่ละมื้ออาจเพิ่มปริมาณอาหารที่มากขึ้นเพื่อเพิ่มแคลอรี่ บางทีคุณอาจจะไม่ต้องกินอาหารเช้าก็ได้ แต่ถ้ากินอาหารครบ 3 มื้อก็จะช่วยให้น้ำหนักเพิ่มน้ำหนักได้เร็วกว่า  ถ้าการกินอาหารเยอะมากจนทำให้ปวดท้อง ลองลดปริมาณอาหารลงในแต่ละมื้อ แต่ห้ามงดอาหาร การกิบอาหารจุบจิบทั้งวันจะช่วยให้แคลอรี่คุณเพิ่มได้เร็ว ลองกินอาหารทุก 4 ชั่วโมง ไม่ว่าจะกินเป็นมื้อใหญ่หรือเป็นขนมขบเคี้ยวก็ได้ ถ้าไม่อยากกินอาหารหนักๆ ให้กินขนมที่มีโปรตีน คาร์โบไฮเดรต ไขมัน หรือคุณอาจจะกินอาหารมื้อย่อมๆ วันละ 4-6 มื้อแทนการกินขนมระหว่างมื้อใหญ่ 3 มื้อก็ได้  อาหารมื้อย่อมๆ ก็เช่น ขนมปังธัญพืชทาเนยถั่วและโปะด้วยกล้วย หรือทาขนมปังด้วยซอสฮัมมัสแล้วโรยหน้าด้วยเฟต้าชีสหรือคึ่นฉ่ายฝรั่ง เตรียมขนมไว้ล่วงหน้าเยอะๆ เพื่อสะดวกต่อการหยิบกินตลอดเวลา มีติดมือไว้เลยยิ่งดี จะได้กินได้ทุกเมื่อที่คุณต้องการ   อาจผสมผลไม้อบแห้ง ช็อกโกแลตชิพ (ดาร์คช็อกโกแลตดีที่สุด) ข้าวโอ้ตบดและเนยถั่ว ผสมให้เข้ากันแล้วปั้นเป็นก้อนขนาดประมาณลูกกอล์ฟ ห่อเก็บแยกเป็นลูกๆ ไว้ในกระดาษรองอบหรือกระดาษไข   ขนมพวกนี้ก็เหมาะที่จะเก็บไว้ใกล้ตัวเพราะมันเต็มไปด้วยแคลอรี่ บางทีการกินอาหารที่มีแคลอรี่อย่างเดียวอาจจะไม่พอสำหรับการเพิ่มน้ำหนัก ให้คุณลองดื่มเครื่องดื่มที่มีแคลอรี่เยอะๆ ดูบ้าง เพราะมันไม่ทำให้คุณแน่นท้องมากเท่าอาหาร  ไม่แนะนำให้ดื่มโซดาเพราะไม่มีสารอาหารมากพอ ให้ลองดื่มเครื่องปั่นผสมโยเกิร์ต น้ำโยเกิร์ตหรือน้ำผลไม้เพราะเครื่องดื่มเหล่านี้อุดมไปด้วยสารอาหารและแคลอรี่ที่ดี การดื่มน้ำหรือเครื่องดื่มอะไรก็ตามก่อนกินอาหาร จะทำให้คุณกินได้ไม่เยอะ คุณต้องเผื่อที่ในท้องให้กับแคลอรี่จากอาหารมากเท่าที่จะทำได้  แทนที่จะดื่มน้ำก่อนกินอาหาร ให้หันมาดื่มเครื่องดื่มที่แคลอรี่สูงในระหว่างการกินไปเลย ดื่มพวกน้ำผลไม้หรือน้ำปั่นผสมโยเกิร์ตก็ได้ พวกมันฝรั่งทอดหรือคุกกี้นั้นดูเหมือนจะเป็นวิธีเพิ่มน้ำหนักง่ายๆ เพราะแคลอรี่สูงแต่อาหารเหล่านี้ไม่มีประโยชน์ต่อร่างกายเลย คุณต้องเลือกกินอาหารที่เต็มไปด้วยสารอาหารและแคลอรี่ที่เป็นประโยชน์ต่อร่างกายในการเพิ่มน้ำหนัก เช่น ผัก ผลไม้ เนื้อสัตว์ หลีกเลี่ยงพวกอาหารที่หวานมากๆ หรือโซดา  เหตุผลที่ไม่ควรกินอาหารที่แคลอรี่สูงแต่ไม่มีสารอาหารก็เพราะว่าอาหารจำพวกนี้ไม่ได้ช่วยเสริมสร้างกล้ามเนื้อหรือกระดูก ซึ่งเป็นสิ่งที่ช่วยเพิ่มน้ำหนักให้กับคุณนั่นเอง ยกน้ำหนักและเล่นกล้ามช่วยเสริมสร้างมวลกล้ามเนื้อ ซึ่งเป็นการเพิ่มน้ำหนักที่ดีที่สุดสำหรับร่างกาย เริ่มต้นช้าๆ แล้วค่อยๆ เพิ่มน้ำหนักไปเรื่อยๆ   นอกจากการออกกำลังช่วยเพิ่มมวลกล้ามเนื้อแล้ว ยังช่วยเพิ่มความอยากอาหาร ทำให้คุณกินได้เยอะขึ้นอีกด้วย   การออกกำลังง่ายๆ อาจเริ่มจากการสร้างกล้ามเนื้อแขนส่วนหน้า โดยการถือเวททั้งสองมือ ข้อศอกงอเข้าให้เวทตั้งตรงอยู่ด้ายหน้า ยกแขนทั้งสองข้างขึ้นเข้าหาไหล่และค่อยๆ ยกลง ทำแบบนี้ซ้ำๆ 6-8 ครั้ง แล้วจึงพักแล้วทำซ้ำอีกรอบ   คุณอาจจะว่ายน้ำ ปั่นจักรยานหรือวิดพื้นก็ได้
กินอาหารครบ 3 มื้อ. กินบ่อยๆ. กินขนมที่มีแคลอรี่สูง. ดื่มน้ำที่มีแคลอรี่สูง. ห้ามดื่มน้ำก่อนกินอาหาร. อย่ากินอาหารที่แคลอรี่สูงแต่ไม่มีคุณค่าทางอาหาร. ออกกำลังและยกน้ำหนัก.
https://www.wikihow.com/Gain-Weight-Naturally
Changing Your Habits